Karl-Christian Agerup

Karl-Christian Agerup (født 12. november 1962; opprinnelig Karl-Christian Kristensen) er en norsk gründer og investor. Han er styreleder i Schibsted.

Bakgrunn, utdanning og tidlig yrkesliv 
Karl-Christian Agerup vokste opp i Fredrikstad og tok bachelorgrad ved Copenhagen Business School i København i Danmark, før han senere tok mastergrad (M.Sc) ved MIT i Boston i USA.

Agerup var i sine tidlige år aktivt engasjert i politikk, og var blant annet Operasjon Dagsverk leder i 1982, leder i Norges Gymnasiastsamband i 1983, landsstyremedlem og politisk sekretær i Unge Høyres Landsforbund i 1984 og organisasjonssjef i TV-innsamlingen TV-aksjonen «Ungdomskampanjen 1985».

Etter 3 år i konsulentselskapet McKinsey & Co etablerte han i 1996 sammen Ingar Østby Hugin AS en av de første kommersielle Internett innholdstjenestene i Norge. Selskapet ble senere solgt til Euronext<ref></ref>, og inngår i dag i produktsortimentet til Reuters. Han var Adm. Dir. (1996-2000) og senere styreleder (2000-2006) i selskapet.

Northzone, Oslotech og Antler 
Agerup og Østby etablerte i 1995 Venture Partners AS, som senere ble omdøpt til Northzone Venture, med Bjørn Stray og Tellef Thorleifsson som co-gründere. Agerup var partner i Northzone Venture fra etableringen av det første fondet i 1997 og frem til 2010, og han har hatt flere styreverv i Northzone sine porteføljeselskaper.

Fra 2010 til 2020, som adm. dir. i Oslotech/Forskningsparken i Oslo, etablerte Agerup i Forskningsparkens regi inkubatorene StartupLab, Aleap og Sharelab, og var i en årrekke styreleder og styremedlem i disse.  Gjennom StartupLab ble også tidligfase venture fondet StartupLab Founders etablert med Agerup som styreleder de første årene.

Fra januar 2021 har han sittet i den globale ledergruppen til Antler, et globalt tidligfase venture capital selskap hvor han hadde ansvaret for investeringsstrategi og investeringsaktiviteten på tvers av alle Antler sine fond.

Styreverv og æresbevisninger 
Agerup mottok på vegne av Hugin AS prisen som «Årets Gullmus» for beste internettjeneste av Computerworld i 1997.

Agerup tok i 1999 initiativet til gründernettverket First Tuesday i Norge og arrangerte sammen med Bjørn Semundseth og Bernhard Steen nettverkets månedlige samlinger av gründere, investorer og serviceleverandører. For dette mottok de prisen som «Årets Internettperson» i 2006.

Agerup har vært styreleder i Admincontrol AS og Norges forskningsråd sitt FORNY-program. Han var fra 2008 til 2012 nestleder i styret i Norfund SF og har tidligere blant annet sittet i styrene til DnB ASA, Zalaris ASA, Teknologirådet og en rekke mindre teknologiselskaper.

Schibsted og Stiftelsen Tinius 
Agerup har lenge vært aktivt involvert i media selskapet Schibsted ASA. Engasjementet med Schibsted startet som konsulent i McKinsey & Co og fortsatte da Schibsted ble en en hjørnesten investor i Hugin.

Han ble innvalgt som varamann for Schibsted sin hovedeier Tinius Nagell Erichsen til Schibsted styret i 2003 og har, med unntak av årene 2013 - 2019 vært medlem av styret i Schibsted ASA siden. Han var styremedlem i Aftenposten fra 2010 til 2016.

Tinius Nagell-Erichsen etablerte i 1996 «Stiftelsen Tinius» som kontrollerer stemmeretten til 25 % av aksjene i Schibsted. Stiftelsen Tinius sitt formål er å fremme frihet og uavhengighet for Schibsteds aviser og massemedia. Agerup er styremedlem i stiftelsen.

Privat 
Agerup har i en årrekke vært aktiv i Kongelig Norsk Seilforening og var foreningens styreleder fra 2016 til 2021.

Referanser 

Norske gründere
Fødsler i 1962